Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 199/09/1102	Bratislava II, 6.6.2012
EEČ : 2-9-52-2012

U Z N E S E N I E

Trestná vec:	obvinený XXXXX 
Zločin:	Týranie blízkej osoby a zverenej osoby podľa § 208 odsek 1 písmeno a, d Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a iné trestné činy

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v bode č. 1
za zločin týrania blízkej osoby a zverenej osoby podľa § 208 ods. 1 písm. a), písm. d) Trestného zákona a zločin znásilnenia podľa § 199 ods. 1 Trestného zákona na tom skutkovom základe, že
v období od januára roku 2009 do 27.07.2009  v rôznych časových intervaloch v Bratislave, XXXXX v byte, ako aj na rôznych miestach v Bratislave, spôsoboval psychické a fyzické utrpenie poškodenej XXXXX tým spôsobom, že ju opakovane napádal, bil, fackal, päsťami ju udieral do tváre, rúk a nôh, opakovane ju  kopal  do hlavy, do rôznych častí tela, taktiež ju bil zlatou retiazkou po chrbte, krku, nohách a hlave, vulgárne jej nadával, vyhrážal sa jej, že ju zabije, ako aj jej rodinu, násilne ju izoloval od rodiny, priateľov a to tým spôsobom, že jej nedovolil opustiť samej byt, nedovolil jej ísť na lekárske ošetrenie po tom ako ju zbil, nedobrovoľne ju vystavoval vplyvu návykových látok a to tým, že ju nútil brať drogy, ktoré jej sám aplikoval do žíl, a presne nezisteného dňa v Bratislave, pred domom na XXXXX po tom, ako sa pohádali a poškodená začala pred ním utekať, ju dobehol, zvalil na zem a počas toho, ako ju tam na zemi bil, násilím ju donútil k nedobrovoľnej súloži, takýmto konaním poškodenej XXXXX spôsoboval strach, stres, fyzické a psychické utrpenie,
v bode č. 2
za zločin útoku na verejného činiteľa podľa § 323 ods. 1 písm. a), ods. 2 písm. a) Trestného zákona na tom skutkovom základe, že
dňa 21.02.2009, v čase okolo 04.45 hod., v Bratislave, XXXXX pri kontrole hliadkou PMJ KR PZ BA v zložení npráp. XXXXX a ppráp. XXXXX potom, ako uviedol, že u seba nemá doklady totožnosti a bol vyzvaný hliadkou, aby sa podrobil bezpečnostnej prehliadke za účelom jeho predvedenia na OO PZ Trnávka na zistenie totožnosti v zmysle § 18 ods. 3, ods. 4 zákona č. 171/1993 Z. z. o Policajnom zbore v znení neskorších predpisov, pravou rukou zovretou v päsť udrel do oblasti hrudníka ppráp. XXXXX, ktorý následkom úderu spadol na zem a následne obvinený začal utekať preč, pričom ho npráp. XXXXX ústnym vyhlásením „stoj v mene zákona vyzýval, aby zastavil, no toto nerešpektoval a keď ho npráp. XXXXX dobehol a chytil za bundu, pričom spadli s obvineným na zem, kde sa ho spolu s kolegom ppráp. XXXXX za použitia hmatov a chmatov snažili zadržať, tak naďalej kládol aktívny odpor a to tak, že npráp. XXXXX opakovane uhryzol do ukazováka a prostredníka pravej ruky, ktorou ho držal, čím takýmto konaním sa snažil násilím zabrániť úspešnému vykonaniu služobného zákroku príslušníkov PZ a poškodenému ppráp. XXXXX spôsobil pohmoždenie hrudnej kosti v dolnej tretine s miernym opuchom s dobou liečenia 17 dní a npráp. XXXXX pohmoždenie malíčka a hryzné rany na ukazováku a prostredníku pravej ruky s dobou liečenia asi 24 dní a Krajskému riaditeľstvu Policajného zboru XXXXX, so sídlom v XXXXX škodu vo výške 1.938,65 Eur, 
v bode č. 3
za úmyselný prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 2 Trestného zákona na tom skutkovom základe, že
dňa 07.06.2009, v čase o 09.25 hod. bol v Bratislave, XXXXX na úrovni NBS, kontrolovaný hliadkou PMJ KR PZ XXXXX ako vodič motocykla zn. XXXXX, pričom pri kontrole bolo zistené, že menovaný prechováva v úložnom priestore tohto motocykla 1 ks plastovú tubu s obsahom neznámeho bieleho kryštalického prášku, čím vzniklo podozrenie, že sa jedná o drogu „metamfetamín a  následnou expertízou na KEÚ PZ XXXXX  bolo potvrdené, že predložená zatavená injekčná striekačka obsahovala 254 mg metamfetamínu s koncentráciou účinnej látky 77,4 % hmotnostných (vyjadrené ako voľná báza), obsahujúca 197 mg absolútneho (100%-ného) metamfetamínu vo forme bázy, čo zodpovedá 5-10 obvykle jednorazovým dávkam drogy, kde metamfetamín je zaradený v zmysle zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov do II. skupiny psychotropných látok,
v bode č. 4
za úmyselný prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona na tom skutkovom základe, že
dňa 21.02.2009, v čase o 04.40 hod., v Bratislave, XXXXX v parku na bývalom odstavisku trolejbusov počas služobného zákroku hliadky PMJ KR PZ XXXXX z úst vypadol umelohmotný sáčok s obsahom zelenej sušenej rastliny, ktorá bola zaslaná na súčasť KEÚ PZ XXXXX, kde expertíznym skúmaním bolo zistené, že sa jedná o konope o hmotnosti 544 mg, s koncentráciou 7,9 % hmotnostného tetrahydrokanabinolu, obsahujúce 43 mg tetrahydrokanabinolu, čo zodpovedá 1-4 obvykle jednorazovým dávkam drogy, pričom rastliny rodu Cannabis (konope)  sú zaradené v zmysle Zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov do  I. skupiny omamných látok,

lebo je trestné stíhanie neprípustné podľa § 9 odsek 1 písmeno d
Odôvodnenie:
	Policajt Okresného riaditeľstva PZ XXXXX XXXXX, Odboru kriminálnej polície, 1. Oddelenia všeobecnej kriminality pod ČVS: XXXXX viedol vyšetrovanie proti obvinenému XXXXX  
- za zločin týrania blízkej osoby a zverenej osoby podľa § 208 ods. 1 písm. a), písm. d) Trestného zákona a zločin znásilnenia podľa § 199 ods. 1 Trestného zákona na tom skutkovom základe, že
v období od januára roku 2009 do 27.07.2009  v rôznych časových intervaloch v Bratislave, XXXXX, v byte, ako aj na rôznych miestach v Bratislave, spôsoboval psychické a fyzické utrpenie poškodenej XXXXX tým spôsobom, že ju opakovane napádal, bil, fackal, päsťami ju udieral do tváre, rúk a nôh, opakovane ju  kopal  do hlavy, do rôznych častí tela, taktiež ju bil zlatou retiazkou po chrbte, krku, nohách a hlave, vulgárne jej nadával, vyhrážal sa jej, že ju zabije, ako aj jej rodinu, násilne ju izoloval od rodiny, priateľov a to tým spôsobom, že jej nedovolil opustiť samej byt, nedovolil jej ísť na lekárske ošetrenie po tom ako ju zbil, nedobrovoľné ju vystavoval vplyvu návykových látok a to tým, že ju nútil brať drogy, ktoré jej sám aplikoval do žíl, a presne nezisteného dňa v Bratislave, pred domom na XXXXX, po tom ako sa pohádali a poškodená začala pred ním utekať, ju dobehol, zvalil na zem a počas toho ako ju tam na zemi bil násilím ju donútil k nedobrovoľnej súloži, takýmto konaním poškodenej spôsoboval strach, stres,  fyzické a psychické utrpenie,
- za zločin útoku na verejného činiteľa podľa § 323 ods. 1 písm. a), ods. 2 písm. a) Trestného zákona na tom skutkovom základe, že
dňa 21.02.2009, v čase okolo 04.45 hod., v Bratislave, na ulici XXXXX pri kontrole hliadkou PMJ KR PZ BA v zložení npráp. XXXXX a ppráp. XXXXX potom, ako uviedol, že u seba nemá doklady totožnosti a bol vyzvaný hliadkou aby sa podrobil bezpečnostnej prehliadke za účelom jeho predvedenia na OO PZ Trnávka na zistenie totožnosti v zmysle § 18 ods. 3, ods. 4 zákona č. 171/1993 Z. z. o Policajnom zbore v znení neskorších predpisov, pravou rukou zovretou v päsť, udrel do oblasti hrudníka ppráp. XXXXX, ktorý následkom úderu spadol na zem a následne obvinený začal utekať preč, pričom ho npráp. XXXXX ústnym vyhlásením „stoj v mene zákona vyzýval, aby zastavil, no toto nerešpektoval a keď ho npráp. XXXXX dobehol a chytil za bundu, pričom spadli s obvineným na zem, kde sa ho spolu s kolegom ppráp. XXXXX za použitia hmatov a chmatov snažili zadržať, tak naďalej kládol aktívny odpor a to tak, že npráp. XXXXX opakovane uhryzol do ukazováka a prostredníka pravej ruky, ktorou ho držal, čím takýmto konaním sa snažil násilím zabrániť úspešnému vykonaniu služobného zákroku príslušníkov PZ a poškodenému ppráp. XXXXX spôsobil pohmoždenie hrudnej kosti v dolnej tretine s miernym opuchom s dobou liečenia 17 dní a npráp. XXXXX pohmoždenie malíčka a hryzné rany na ukazováku a prostredníku pravej ruky s dobou liečenia asi 24 dní a Krajskému riaditeľstvu Policajného zboru XXXXX, so sídlom v XXXXX, škodu vo výške 1.938,65 Eur, 
- za úmyselný prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 2 Trestného zákona na tom skutkovom základe, že
dňa 07.06.2009, v čase o 09.25 hod. bol XXXXX v Bratislave, na XXXXX, na úrovni NBS, kontrolovaný hliadkou PMJ KR PZ XXXXX ako vodič motocykla XXXXX, pričom pri kontrole bolo zistené, že menovaný prechováva v úložnom priestore tohto motocykla 1 ks plastovú tubu s obsahom neznámeho bieleho kryštalického prášku, čím vzniklo podozrenie, že sa jedná o drogu „metamfetamín a  následnou expertízou na KEÚ PZ XXXXX  bolo potvrdené, že predložená zatavená injekčná striekačka obsahovala 254 mg metamfetamínu s koncentráciou účinnej látky 77,4 % hmotnostných (vyjadrené ako voľná báza), obsahujúca 197 mg absolútneho (100%-ného) metamfetamínu vo forme bázy, čo zodpovedá 5-10 obvykle jednorazovým dávkam drogy, kde metamfetamín je zaradený v zmysle zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov do II. skupiny psychotropných látok,
- za úmyselný prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona na tom skutkovom základe, že
dňa 21.02.2009, v čase o 04.40 hod., v Bratislave, na XXXXX v parku na bývalom odstavisku trolejbusov počas služobného zákroku hliadky PMJ KR PZ XXXXX z úst vypadol umelohmotný sáčok s obsahom zelenej sušenej rastliny, ktorá bola zaslaná na súčasť KEÚ PZ XXXXX, kde expertíznym skúmaním bolo zistené, že sa jedná o konope o hmotnosti 544 mg, s koncentráciou 7,9 % hmotnostného tetrahydrokanabinolu, obsahujúce 43 mg tetrahydrokanabinolu, čo zodpovedá 1-4 obvykle jednorazovým dávkam drogy, pričom rastliny rodu Cannabis (konope)  sú zaradené v zmysle Zákona č. 139/1998 Z. z. o omamných látkach, psychotropných látkach a prípravkoch do  I. skupiny omamných látok.

Obvinený XXXXX je dôvodne podozrivý zo spáchania vyššie uvedených trestných činov, pričom ich spáchanie poprel. 

     	Spáchaniu skutkov obvineným XXXXX však nasvedčujú nižšie uvedené dôkazy, a to aj napriek jeho popierajúcej výpovedi.

Skutok č. 1 je preukázaný výpoveďou poškodenej XXXXX, svedkyne XXXXX, svedka XXXXX svedkyne XXXXX, fotodokumentáciou o zraneniach poškodenej vyhotovenej vyšetrovateľom OR PZ XXXXX II, lekárskymi potvrdeniami o zraneniach poškodenej XXXXX, znaleckým posudkom znalkýň z odboru zdravotníctvo a farmácia, odvetvie psychiatria - XXXXX a XXXXX vypracovaným vo vzťahu k poškodenej XXXXX, znaleckým posudkom znalkyne z odboru psychológia - XXXXX vypracovaným vo vzťahu k poškodenej XXXXX, znaleckým posudkom znalkýň z odboru zdravotníctvo a farmácia, odvetvie psychiatria - XXXXX a XXXXX vypracovaným vo vzťahu k obvinenému XXXXX, úradnými záznamami polície atď.
Skutok č. 2 je preukázaný výpoveďou poškodených XXXXX a XXXXX, svedka XXXXX, splnomocnenej zástupkyne KR PZ XXXXX - XXXXX, zápisnicou o zadržaní a obmedzení osobnej slobody podozrivej osoby - XXXXX, lekárskymi potvrdeniami o zraneniach poškodených XXXXX a XXXXX, znaleckým posudkom znalca z odboru zdravotníctvo a farmácia, odvetvie ortopédia, traumatológia - XXXXX vypracovaným vo vzťahu k zraneniam poškodených XXXXX a XXXXX, úradným záznamom polície atď. 
Skutok č. 3 je preukázaný zápisnicou o obhliadke miesta činu vrátane fotodokumentácie, výpoveďou svedka XXXXX, znaleckým posudkom KEÚ PZ, zápisnicou o obmedzení osobnej slobody podozrivej osoby - XXXXX, úradným záznamom polície atď.
Skutok č. 4 je preukázaný zápisnicou o obhliadke miesta činu vrátane fotodokumentácie, výpoveďou svedkov XXXXX a XXXXX, znaleckým posudkom KEÚ PZ, zápisnicou o obmedzení osobnej slobody podozrivej osoby - XXXXX, úradným záznamom polície atď.

V priebehu vyšetrovania bolo zistené, že obvinený XXXXX, narodený XXXXX v Bratislave, dňa XXXXX zomrel v XXXXX. Táto skutočnosť je preukázaná úmrtným listom z Matričného úradu XXXXX, ktorý je založený vo vyšetrovacom spise.

	Podľa § 215 ods. 1 písm. d/ Trestného poriadku prokurátor zastaví trestné stíhanie, ak
je trestné stíhanie neprípustné podľa § 9.

	Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

Vzhľadom na zistené skutočnosti som rozhodla tak, ako je uvedené v enunciáte tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Denisa Pacalajová
prokurátorka